**Ferdinand Schreiner** (Zagreb, 25. 2. 1901 - Koncentracijski logor Auschwitz, 1942), jugoslavenski industrijalac, član zagrebačke porodice Schreiner ubijen za vrijeme Holokausta.

Biografija
----------

Ferdo Schreiner sa prvom suprugom Gretom i sinom Paulom u Zagrebu 1929 godine. Ferdo Schreiner u svečanoj uniformi predsjednika mjesne vatrogasne zajednice Bedekovčina 1936 godine. Ferdinand "Ferdo" Schreiner je rođen 25. 2. 1901 u Zagrebu u židovskoj porodici. Rođen je kao najstariji dijete industrijalca Armina Schreinera i Roze Schreiner. Odrastao je uz sedmero braće i sestara: Ella, Ferdinand, Hadumi, Leo, Mira, Otto i Vladimir, u vili sa bazenom koja se nalazila u zagrebačkoj Deželićevoj ulici br. 30. Otac mu je bio vlasnik više tvornica, te predsjednik uprave tj. devedeset postotni vlasnik tvornice keramike "Zagorka d.d." (*danas "Tondach Hrvatska" i "Zagorka d.o.o."*) u Bedekovčini. "Zagorka d.d." je započela proizvodnju keramičkih proizvoda 1889 godine, a Ferdo je do početka Drugog svjetskog rata bio glavni direktor tvornice. Prije zaposlenja u očevoj tvornici studirao je keramičku tehnologiju u Čehoslovačkoj (*tada dio Austro-Ugarske Monarhije*). Ondje je upoznao svoju prvu suprugu Gretu (Weiss) Schreiner sa kojom je imao sina Paula i kćer Helgu. 1935 Ferdo se rastao od supruge koja je potom sa njihovom kćeri otišla živjeti u Zagreb. Ferdo je sa sinom ostao živjeti u Bedekovčini u tvorničkom kompleksu u kojem se nalazila dvokatnica u čijemu su se prizemlju nalazili uredi, a na prvom katu stan u kojem su živjeli. Ferdo se nešto kasnije oženio za drugu suprugu Šteficu (Ratz) Schreiner. U Bedkovčini je bio predsjednik mjesne vatrogasne zajednice. Bio je ljubitelj planinarenja. Ferdo je za života bio izuzetno cijenjen u Bedekovčini, kao i cijela porodica Schreiner.

U maju 1941, za vrijeme prve faze istrebljenja jugoslavenskih Židova na području novouspostavljene tvorevine Nezavisne Države Hrvatske (NDH), ustaše su uhapsile Ferdinog oca i ostatak porodice, te zapljenili vilu Schreinerovih u Deželićevoj ulici. Ferdu su tada još ustaše ostavljale na miru. Na badnjak 1941 pred kućom Schreinerovih u Bedekovčini se zaustavio automobil sa dvojicom agenata Gestapa. Dan prije iz kuće su odveli Ferdinu suprugu Šteficu i njezinu majku koja je bila u posjetu. Ferdi i njegovom sinu su naredili da sjednu u automobil, da bi se nakon 150 metara automobil zaustavio kod pružnog prijelaza. Ondje je agent, koji je sjedio sa Paulom na stražnjem sjedalu, otvorio vrata i rekao mu da izađe. U tom času niti Ferdo, niti njegov sin nisu slutili da se više nikada neće vidjeti. Ferdo je isprva bio interniran u logoru Loborgrad, sve do augusta 1942, a zatim je bio prevezen u Zagreb. Odande je vlakom bio deportiran u koncentracijski logor Auschwitz gdje je bio ubijen.

Osim Ferde tijekom Holokausta su stradali mnogi članovi porodice Schreiner. Ferdin otac Armin je stradao u koncentracijskom logoru Jasenovac 29. 11. 1941, bio je zaveden pod brojem MS-ZID=128=ZOZ=6674. Ferdina majka Roza i sestra Mira su stradale u jednom od ustaških logora na otoku Pagu, kćer Helga zajedno sa majkom Gretom u koncentracijskom logoru Stara Gradiška, brat Vladimir u koncentracijskom logoru Jadovno, brat Otto u Solunu, i dr. Od mnogobrojne porodice Schreiner jedini koji su preživljeli Holokaust su bili Ferdin sin Paul i brat Leo (*imigracijom u Izrael promijenio ime i prezime u Arije Aharoni*).

Pogled na kompleks tvornice "Zagorka d.d." u Bedekovčini sa stanom (*I. kat*) i uredima (*prizemlje*) Ferde Schreinera.

Vidi još
--------

Porodica Schreiner

Literatura
----------

* Snješka Knežević, Aleksander Laslo (2011). *Židovski Zagreb*, Zagreb: AGM, Židovska općina Zagreb. ISBN 978-953-174-393-8
* Paul Schreiner, Suzana Glavaš (2014). *Spašeni iz Zagreba*, Zagreb: Fraktura. ISBN 978-953-266-582-6